फोंडेंः फोंडें हांगच्या पोरण्या नुस्त्या मार्केटाच्या स्लॅबाचो कांय वांटो सोमारा मध्यानरातीं कोसळ्ळो. रातयां ही घडणूक जाल्ल्यान कोणाक कांय जालें ना. मंगळारा सकाळीं फोंडें पालिका मंडळाचे नगराध्यक्ष रितेश नायक हांणी मार्केटांत येवंन पळोवणी केली.
 मंगळारा सकाळीं नुस्तें विकपी मार्केटांत आयल्या उपरांत तांका स्लॅबाचो वांटो कोसळल्ल्याचें दिसलें. ही इमारत पोरणी जाल्या आनी स्लॅबांतले लोखणाचे वार्रांव कळमेल्यात. नगराध्यक्ष रितेश नायक, नगरसेवक आनंद नायक आनी पालिका मुख्याधिकाऱ्यान हे इमारतीक धोको आशिल्ल्यान नुस्तें विकतल्यांक दुसरे कडेन सुवात दिल्या. नुस्त्या मार्केटाची नवी इमारत बांदपा खातीर सगले सोपस्कार पुराय जाल्यात अशी म्हायती दिली. वार्रांव कळमेल्ल्याचे दिसून आयिल्ल्यान सगळे इमारतीची तज्ज्ञां वरवीं तपासणी करतले अशेंय तांणी सांगलें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 